# Feldmaršal

### Izvor: Wikipedija

FELDMARŠAL (njem. Feldmarschall), najviši vojnički čin u mnogim zemljama, vrhovni zapovjednik vojske, vojskovođa, maršal; (negdje i generalfeldmaršal). Najviši čin u oružanim snagama Velike Britanije (engl. field marshal), uveden 1736. godine, odgovara činu maršala. U Njemačkoj ustanovljen u XVI. stoljeću, a kasnije ga usvajaju Austrija i 1700. godine Rusija (ruski: генералфельдмаршал; čitaj generalfeljdmaršal). Drugi najviši čin u francuskoj armiji.

Krleža često spominje i čin feldmaršallajtnant (njem. Feldmarschallleutnant) kao jedan od najviših (generalskih) činova u nekadašnjoj austrougarskoj vojsci, podvojvoda, podmaršal, zamjenik vojskovođe. Vujaklija u svom rječniku navodi oblik feldmaršal-lojtnant (njem. Feldmarschall-leutnant). Po Željku Bujasu riječi feldmaršal u američkom engleskom odgovara izraz five-star general.

Godine 1693. kraljević Eugen Savojski postao je feldmaršal austrijske vojske. Još neki feldmaršali: njemački Johannes Blaskowitz (1883.-1948.), Paul von Beneckendorf und von Hindenburg (1847.-1934.), Wilhelm Keitel (general-feldmaršal; 1882.-1946.), Walther von Reichenau (1884.-1942.), Erwin Rommel (1891.-1944.); austrijski Johann Joseph Radetzky (1766.-1858.); britanski Bernard Law Montgomery (1887.-1976.)... (jn)

Izvor:

- Bratoljub Klaić: "Rječnik stranih riječi", Zagreb, 1978.
- Milan Vujaklija: "Leksikon stranih reči i izraza", Beograd, 1991.
- "Vojni leksikon", Beograd, 1981.
- Opća enciklopedija JLZ, Zagreb, 1977-1982.
- "Советский енциклопедический словарь", 1990.
- "Webster's Encyclopedic Unabridged Dictionary of the English Language", 1989.
- Željko Bujas: "Hrvatsko ili srpsko-engleski enciklopedijski rječnik" (A-Lj), Zagreb, 1983.

Dobavljeno iz "http://hr.wikipedia.org../../../f/e/l/Feldmar%C5%A1al.html"

Kategorija: Vojni činovi i titule

##### Views

- Članak
- Razgovor
- Trenutna inačica

##### Traži